Trefflemin

Pentref bychan yng nghanol Bro Morgannwg, de Cymru, yw Trefflemin"Enwau Lleoedd Safonol Cymru", Comisiynydd y Gymraeg; adalwyd 4 Mawrth 2025 (Saesneg: Flemingston).

Gorwedd y pentref ar lan orllewinol Afon Ddawan tua 4 milltir i'r de-ddwyrain o dref Y Bont-faen.

Mae Trefflemin yn adnabyddus yn hanes llenyddiaeth Gymraeg fel cartref yr hynafiaethydd amryddawn, bardd a ffugiwr llenyddol Iolo Morganwg (1747-1826). Ganed Iolo ym mhentref Pennon, plwyf Llancarfan, ond symudodd ei rieni i fyw mewn bwthyn yn Nhrefflemin yn fuan ar ôl ei eni. Mae gan y pentref a'r wlad o'i gwmpas ran bwysig yn y Forgannwg ramantaidd a greuwyd gan Iolo yn ei farddoniaeth a rhai o'i ffugiadau. Erbyn heddiw dim ond muriau'r bwthyn sy'n aros, yn rhan o fuarth fferm yng nghanol y pentref.G. J. Williams, Iolo Morganwg (Caerdydd, 1956)

Cyfeiriadau

Categori:Pentrefi Bro Morgannwg